CELEX: 32011D0095
Language: lt
Date: 1297382400000
Title: 2011/95/ES: 2011 m. vasario 11 d. Komisijos sprendimas, kuriuo leidžiama Liuksemburgo Didžiojoje Hercogystėje taikyti tam tikrą kiaulių skerdenų klasifikavimo metodą (pranešta dokumentu Nr. C(2011) 750)

12.2.2011   
            
            
               LT
            
            
               Europos Sąjungos oficialusis leidinys
            
            
               L 38/40
            
         KOMISIJOS SPRENDIMAS
   2011 m. vasario 11 d.
   kuriuo leidžiama Liuksemburgo Didžiojoje Hercogystėje taikyti tam tikrą kiaulių skerdenų klasifikavimo metodą
   (pranešta dokumentu Nr. C(2011) 750)
   (Tekstas autentiškas tik prancūzų kalba)
   (2011/95/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 V priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti apskaičiuojamas Komisijos leidžiamais klasifikavimo metodais, o tai gali būti tik statistiškai patvirtinti apskaičiavimo metodai, pagrįsti kiaulių skerdenos vienos ar kelių anatominių dalių fiziniais matavimais. Klasifikavimo metodus leidžiama taikyti tik jei jie atitinka apskaičiavimo statistinės paklaidos didžiausią leistiną nuokrypį. Šis nuokrypis nustatytas 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (2), 23 straipsnio 3 dalyje.
            
         
               (2)
            
            
               Liuksemburgo Didžioji Hercogystė mano, kad nacionalinę formulę neabejotinai būtina atnaujinti, kad būtų atsižvelgta į per pastaruosius 20 metų padarytą pažangą veislininkystės srityje. Paskutinį kartą raumeningumo apskaičiavimo klasifikavimo prietaisu HGP-2 lygtis buvo atnaujinta 1989 m. ir ją buvo leista taikyti Komisijos sprendimu 89/51/EEB (3).
            
         
               (3)
            
            
               Todėl Liuksemburgo Didžioji Hercogystė paprašė Komisijos leisti savo teritorijoje taikyti vieną kiaulių skerdenų klasifikavimo metodą ir protokolu pateikė išsamų bandomojo išpjaustymo aprašą, nurodydama principus, kuriais grindžiamas šis metodas, bandomojo išpjaustymo rezultatus ir lygtį, taikomą apskaičiuojant raumeningumo procentinį dydį, kaip nustatyta Reglamento (EB) Nr. 1249/2008 23 straipsnio 4 dalyje.
            
         
               (4)
            
            
               Išnagrinėjus šį prašymą nustatyta, kad sąlygos, kurias įvykdžius leidžiama taikyti šį klasifikavimo metodą, yra įvykdytos. Todėl turėtų būti leidžiama Liuksemburgo Didžiojoje Hercogystėje taikyti šį klasifikavimo metodą.
            
         
               (5)
            
            
               Keisti prietaiso arba klasifikavimo metodo neleidžiama, nebent remiantis įgyta patirtimi būtų priimtas naujas Komisijos sprendimas. Dėl šios priežasties dabartinis leidimas gali būti panaikintas.
            
         
               (6)
            
            
               Todėl reikėtų panaikinti Sprendimą 89/51/EEB. Tačiau atsižvelgiant į technines aplinkybes, susijusias su tuo, kad bus pradėti naudoti nauji prietaisai ir taikoma nauja lygtis, kiaulių skerdenų klasifikavimo metodą, kurį buvo leista taikyti Sprendimu 89/51/EEB, turėtų būti leista taikyti iki 2011 m. vasario 28 d.
            
         
               (7)
            
            
               Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (EB) Nr. 1234/2007 V priedo B skirsnio IV punkto 1 dalimi, Liuksemburgo Didžiojoje Kunigaikštystėje kiaulių skerdenoms klasifikuoti leidžiama taikyti šį metodą: prietaisą, vadinamą „Hennessy Grading Probe (HGP 4)“, ir su juo susijusį apskaičiavimo metodą, kurio aprašymas pateikiamas priede.
   2 straipsnis
   Prietaiso ir apskaičiavimo metodo keisti neleidžiama.
   3 straipsnis
   Sprendimas 89/51/EEB panaikinamas.
   Tačiau Liuksemburgo Didžioji Kunigaikštystė gali iki 2011 m. vasario 28 d. taikyti kiaulių skerdenų klasifikavimo metodą, kurį buvo leista taikyti Sprendimu 89/51/EEB.
   4 straipsnis
   Šis sprendimas skirtas Liuksemburgo Didžiajai Hercogystei.
   
      Priimta Briuselyje 2011 m. vasario 11 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 337, 2008 12 16, p. 3.
   
      (3)  OL L 20, 1989 1 25, p. 31.
   
      PRIEDAS
      
         Liuksemburgo Didžiojoje Hercogystėje taikomas kiaulių skerdenų klasifikavimo metodas
      
      
                  1.
               
               
                  Kiaulių skerdenos klasifikuojamos prietaisu, vadinamu „Hennessy Grading Probe (HGP 4)“.
               
            
                  2.
               
               
                  Prietaise turi būti 5,95 mm skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir Silonex SLCD-61N1 tipo fotodetektoriumi, o jo veikimo nuotolis turi būti 0–120 mm. Matavimo duomenis apskaičiuotojo raumeningumo verte paverčia pats prietaisas HGP 4 arba prie jo prijungtas kompiuteris.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  LMP = 62,49268 – 0,94725·F + 0,16604·M
               
            
                  4.
               
               
                  čia:
                  
                              LMP
                           
                           
                              =
                           
                           
                              apskaičiuotoji skerdenos raumeningumo procentinė vertė,
                           
                        
                              F
                           
                           
                              =
                           
                           
                              nugaros lašinių storis (su oda) milimetrais, matuojamas tarp antrojo ir trečiojo paskutinių šonkaulių 7 cm atstumu nuo padalintos skerdenos stuburo linijos,
                           
                        
                              M
                           
                           
                              =
                           
                           
                              nugaros raumens storis milimetrais, matuojamas tuo pačiu metu ir toje pačioje vietoje, kaip F.
                           
                        Ši formulė taikoma 50–120 kg sveriančioms skerdenoms.